b"\n_START_ARTICLE_\nIzborni sustav\n_START_PARAGRAPH_\nIzborni sustav je skup pravila kojima se ure\xc4\x91uje izborni postupak, sadr\xc5\xbei modus u kojemu \xc4\x87e bira\xc4\x8di izraziti svoju strana\xc4\x8dku i/ili kandidatsku preferenciju u glasovima i glasove prevesti u mandate. Izborni sustavi ure\xc4\x91uju taj proces utvr\xc4\x91ivanjem podjele na izborne jedinice, izbornog nadmetanja, glasovanja i prera\xc4\x8dunavanja glasova. Izborni sustavi su dio izbornog prava. _NEWLINE_Izborni sustavi imaju priznato zna\xc4\x8denje u politi\xc4\x8dkom procesu tvorbe volje i u prijenosu politi\xc4\x8dke vlasti. Oni oblikuju volju bira\xc4\x8da i rezultate izbora. Izborni sustavi utje\xc4\x8du na formiranje i pona\xc5\xa1anje strana\xc4\x8dkih sustava.\n_START_SECTION_\nSustav apsolutne ve\xc4\x87ine\n_START_PARAGRAPH_\nSustav apsolutne ve\xc4\x87ine sustav je u kojem kandidat mora dobiti strogu ve\xc4\x87inu glasova da bi bio izabran, iako je u nekim slu\xc4\x8dajevima u zadnjem krugu potrebno samo dobiti najve\xc4\x87i broj glasova._NEWLINE_Dvije su glavne forme sustava apsolutne ve\xc4\x87ine, prvi se bavi preferencijalnim glasovanjem, a drugi odlaskom na vi\xc5\xa1e krugova izbora dok se ne izabere ve\xc4\x87inski pobjednik. Sustavi apsolutne ve\xc4\x87ine koriste se uglavnom kada je potrebno izabrati predsjedavaju\xc4\x87eg jedne jedinice (poput odabira predsjednika, gradona\xc4\x8delnika ili \xc5\xbeupana)._NEWLINE_Naj\xc4\x8de\xc5\xa1\xc4\x87i format ovog sustava je glasovanje s trenuta\xc4\x8dnim otjecanjem. Glasovanje s trenuta\xc4\x8dnim otjecanjem (eng. instant-runoff voting) glasovanje je u kojem se nakon prvog kruga izbora zbrajaju glasovi i glasovi onog kandidata s najmanjim brojem glasova dodaju se ostalim kandidatima po onome \xc5\xa1to je bilo izabrano na njegovim/njezinim glasa\xc4\x8dkim listi\xc4\x87ima bira\xc4\x8da pod brojem dva. Ovaj se algoritam ponavlja dok glasovi jednog kandidata ne prije\xc4\x91u 50 posto, taj kandidat je zatim izabrani predstavnik naroda. Ako glasa\xc4\x8di nisu u potpunosti ispunili svoje preferencijalne glasa\xc4\x8dke listi\xc4\x87e, mogu\xc4\x87e je da nijedan kandidat ne prije\xc4\x91e potrebnih 50 posto, naj\xc4\x8de\xc5\xa1\xc4\x87e se u tom slu\xc4\x8daju izabire onaj s najvi\xc5\xa1e glasova. Glasovanje s trenuta\xc4\x8dnim otjecanjem nalazi se u izbornom zakonu Papue Nove Gvineje._NEWLINE_Sli\xc4\x8dan na\xc4\x8din ima i sustav modificiranog glasovanja s trenuta\xc4\x8dnim otjecanjem. U ovom sustavu jedina je razlika \xc5\xa1to je glasa\xc4\x8dima ograni\xc4\x8den broj preferencijalnih glasova. U \xc5\xa0ri Lanki, predsjedni\xc4\x8dki izbori su ograni\xc4\x8deni na tri preferencijalna glasa, \xc5\xa1to je dobar primjer modificiranog glasovanja s trenuta\xc4\x8dnim otjecanjem._NEWLINE_Drugi naj\xc4\x8de\xc5\xa1\xc4\x87i sustav je dvokru\xc5\xbeni sustav u kojem se u naj\xc4\x8de\xc5\xa1\xc4\x87e dva kruga izabire predstavnik naroda.  Nakon \xc5\xa1to se zbroje rezultati prvog kruga, otpadaju svi kandidati koji se ne nalaze na prva dva mjesta. Tada se u drugom krugu izabire izme\xc4\x91u samo dva kandidata. Ovo je sustav koji se upotrebljava za predsjedni\xc4\x8dke izbore u 88 dr\xc5\xbeava svijeta, \xc5\xa1to ga \xc4\x8dini vrlo poznatim sustavom glasovanja.\n_START_SECTION_\nSustav relativne ve\xc4\x87ine\n_START_PARAGRAPH_\nSustav relativne ve\xc4\x87ine sustav je u kojem je potrebno za pobjedu dobiti samo ve\xc4\x87i broj glasova od svih drugih kandidata, ovo je naj\xc4\x8de\xc5\xa1\xc4\x87i oblik glasovanja za parlament jer ga koristi 58 dr\xc5\xbeava svijeta, a drugi naj\xc4\x8de\xc5\xa1\xc4\x87i oblik predsjedni\xc4\x8dkih izbora jer se koristi u 19 dr\xc5\xbeava svijeta.\n_START_SECTION_\nRazmjerni izborni sustav\n_START_PARAGRAPH_\nRazmjerni sustav zna\xc4\x8di davanje mandata prema razmjeru glasova. Primjer razmjernog izbornog sustava je D'Hondtov sustav.\n_START_SECTION_\nMje\xc5\xa1oviti izborni sustav\n_START_PARAGRAPH_\nPreuzima pojedina obilje\xc5\xbeja ve\xc4\x87inskog i razmjernog izbornog sustava."